Comuna Călinești pariază anul acesta pe canalizarea satului Văleni, cu finanțare câștigată prin Fondul de Mediu, scoasă la licitație, pe asfaltări de străzi în Văleni și Cornești, cu finanțare europeană AFIR și în pregătirea licitației, de asemenea pe canalizarea satelor Cornești și Călinești, în curs, cu finanțare Saligny, ajunsă la 60% din lucrare. Speranțe se pun și în înființarea rețelei de gaz în zonă, în cooperare cu vecinii Giulești și Ocna Șugatag.